شاردا سنہا

شاردا سنہا  میتھلی زبان کی لوک گلوکارہ ہیں۔ وہ بھوجپوری زبان اور مگھئی زبان میں بھی گاتی ہیں۔ میتھلی زبان میں مشہور چھٹھ پوجا کا نغمہ ہو دیناناتھ ان کا ہی گایا ہوا ہے۔ حکومت ہند نے 2018ء کے یوم جمہوریہ کے موقع پر ریاست کو تیسرا بڑا شہری اعزاز پدم بھوشن سے نوازا۔

حالات زندگی 
شاردا سنہا کی ولادت بھارت کی ریاست بہار کے سپول ضلع کے ہولاس، رگھوپور گاوں میں ہوئی۔ انہوں نے اپنے کیرئر کا آغاز میتھلی گانوں سے کیا۔ میتھلی کے علاوہ وہ بھوجپوری اور مگھائی زبانوں میں گاتی ہیں۔ موسیقی کے اپنی خدمات کے صلہ میں حکومت ہند نے انہیں پدم بھوشن اعزاز سے نوازا۔ پریاگ سنگیت سمیتی نے الہ آباد میں بسنت مہوستسو کا انعقاد کیا جس میں پدم شری شاردا سنہا نے موسم بہار سے متعلق لوگ نغمے اور گیت پیش کیے۔ درگا پوجا کے موقع پر ہر سال گاتی ہیں اور لوک گیت پیش کرتی ہیں۔ انہوں نے وزیر اعظم ماریشس نوین رام گولان کے بہار آمد کے موقع پر بھی اپنی نغمگی کے جوہر دکھائے تھے۔

2010ء میں پرگتی میدان، نئی دہلی میں بہار اتسو مے موقع پر بھی انہیں گانے کا موقع ملا تھا۔
انہوں نے بالی ووڈ کو بھی اپنی آواز دی ہے۔ 1989ء میں بالی ووڈ فلم میں نے پیار کیا انہوںنے “کہے تو سے سجنا“ گایا تھا۔ فلم گینگز آف واسع پور-دوم کے لیے انہوں نے “تار بجلی سے پتلے“ گایا اور چار فوٹیا چھوکرے فلم کے لیے گانا “کون سی نگریا“ کو اپنی آواز دی۔

شاردا سنہا اور چھٹ 
شاردا سنہا کو لوگ چھٹ کی وجہ سے یاد کرتے ہیں۔ یہ کہنا غلط نہیں ہو گا کہ شاردا سنہا اور چھٹ کو ایک ساتھ یاد کیا جاتا ہے۔ انہوں نے 2016ء میں تقریباً ایک دہائی کے بعد چھٹ کے لیے دو نغمے گاکر عقیدت مندوں کا دل خوشی سے بھردیا۔ ان کا آخری البم جو مذہبی اور روحانی نغموں پر مشتمل تھا 2006ء میں جاری ہوا تھا۔

حوالہ جات 

1952ء کی پیدائشیں
اکیسویں صدی کی ہندوستانی خواتین گلوکارائیں
اکیسویں صدی کے بھارتی گلوکار
بقید حیات شخصیات
بیسویں صدی کی بھارتی گلوکارائیں
بیسویں صدی کے ہندوستانی گلوکار
بھارتی لوک گلوکار
بھارتی لوک گلوکارائیں
بہار کے گلوکار
ضلع سپول کی شخصیات
علوم و فنون میں پدما بھوشن اعزاز وصول کردہ شخصیات
فنون میں پدم شری وصول کنندگان
ہندوستانی خواتین موسیقار
ہندوستانی کلاسیکی خواتین گلوکار
ہندوستانی گلوکار
ویکی ڈیٹا سے مطابقت رکھنے والی مختصر تفصیل